
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 81 

8 Φεβρουάριου 1999 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επαναδιορισμός μέλους Δ.Σ. του ΟΑΕ.■·■■· 

Σύστημα Διαχείρισης, Παρακολούθησης, Αξιολόγη¬ 
σης και Ελέγχου Προγραμμάτων Συνεχιζόμενης Ε¬ 
παγγελματικής Κατάρτισης του ΟΑΕΔ, διαδικασία 
υλοποίησης, όροι και προϋποθέσεις ανάθεσης και 
συνεργασίας εκπαιδευτικών προγραμμάτων ΣΕΚ, 

σύμφωνα με το Ν. 2639/98. 

Τροποποίηση της απόφασης 108434/4.8.97 Υπ. Εργα¬ 
σίας & Κοινωνικών Ασφαλίσεων "Σύστημα Διαχεί¬ 
ρισης Παρακολούθησης, Αξιολόγησης και Ελέγ¬ 
χου Πιλοτικού προγράμματος Σύνδεσης Κατάρτι¬ 
σης και Απασχόλησης συγχρηματοδούμενο από 
το ΕΚΤ, κατά τη μεταβατική περίοδο 1997, (ΦΕΚ 

727/Β/25-8-97)".. 

Τροποποίηση της 14386/22.1.98 απόφασης Γεν. 

Γραμματέα Περιφέρειας Αττικής... 

Έγκριση τροποποίησης των κανονισμών των Αμοιβαί¬ 
ων Κεφαλαίων «ΜΐόΐΑΝϋ - ΕΛΛΗΝΟΒΡΕΤΑΝΝΙΚΗ 
Α/Κ ΑΝΑΠΤΥΞΙΑΚΟ ΕΣΩΤΕΡΙΚΟΥ», «ΜΙϋΙΑΝϋ - 
ΕΛΛΗΝΟΒΡΕΤΑΝΝΙΚΗ Α/Κ ΕΙΣΟΔΗΜΑΤΟΣ ΟΜΟ¬ 
ΛΟΓΙΩΝ ΕΣΩΤΕΡΙΚΟΥ», «ΜΙΩΙΑΝΟ - ΕΛΛΗΝΟ- 
ΒΡΕΤΑΝΝΙΚΗ Α/Κ ΔΙΕΘΝΕΣ ΟΜΟΛΟΓΙΩΝ», «ΜΙϋ- 
Ι_ΑΝϋ - ΕΛΛΗΝΟΒΡΕΤΑΝΝΙΚΗ Α/Κ ΔΙΑΘΕΣΙΜΩΝ 
ΕΣΩΤΕΡΙΚΟΥ», «ΜΙΩΙΑΝΩ - ΕΛΛΗΝΟΒΡΕΤΑΝΝΙ- 
ΚΗ Α/Κ ΜΟΝΕΥ ΜΑΡΚΕΤ ΔΙΑΘΕΣΙΜΩΝ ΕΣΩΤΕΡΙ¬ 
ΚΟΥ». 


ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην 135229/7.8.98 απόφαση 
του Υπουργού Δικαιοσύνης. 



ΑΠΟΦΑΣΕΙ Σ 

Αοιθ. οικ. 2681 

Επαναδιορισμός μέλους Δ.Σ. του ΟΑΕ. 

Η ΥΠΟΥΡΓΟΣ ΑΝΑΠΤΥΞΗΣ 


Έχοντας υπόψη: 

1. Τις διατάξεις: 

α) Των άρθρων 23 παρ. 1, και 27 παρ. 3, του Ν. 1558/85 


«Κυβέρνηση και Κυβερνητικά Όργανα» (ΦΕΚ 137/Α/- 
26.7.85. 

β) Του άρθρου 1 παρ. 2 εδαφ. γ του Π.Δ. 229/86 «Σύ¬ 
σταση και Οργάνωση της Γ.Γ.Β.» (ΦΕΚ96/Α/16.7.86), του 
άρθρου 46του Π.Δ. 396/89«Οργανισμόςτης Γ.Γ.Β.» (ΦΕΚ 
172/Α/16.6.89) και του Π.Δ. 189/95 «Συμπλήρωση και τρο¬ 
ποποίηση διατάξεωντο Π.Δ. 396/89» (ΦΕΚ99/Α/31.5.95). 

γ) Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπο¬ 
ρίου στο Υπουργείο Ανάπτυξης» (ΦΕΚ 19/Α/1.2.96). 

δ) Του άρθρου 3 του Ν. 1386/83 «Οργανισμός Οικονο¬ 
μικής Ανασυγκρότησης Επιχειρήσεων» (ΦΕΚ 107/Α/ 
8.8.83), όπως τροποποιήθηκε με το άρθρο 45 του Ν. 
1882/90 «Μέτρα για την περιστολή της φοροδιαφυγής, 
διαρρυθμίσεις στην άμεση και έμμεση φορολογία και άλ¬ 
λες διατάξεις» (ΦΕΚ 43/Α/23.3.90). 

ε) Την παρ. 1β της 1154/88 κοινής απόφασης του Πρω¬ 
θυπουργού και συναρμοδίων Υπουργών «Εξαίρεση δημο¬ 
σίων επιχειρήσεων και οργανισμών από εφαρμογή κανό¬ 
νων δημοσίου τομέα» (ΦΕΚ 256/Β/2.5.88) και της παρ. 2ε 
της ίδιας απόφασης, όπως αντικαταστάθηκε με την παρ. 

5 της 2334/89 κοινής απόφασης του Πρωθυπουργού και 
συναρμοδίων Υπουργών «Τροποποίηση της Κ.Υ.Α. 1154/ 

13 4.88» (ΦΕΚ 416/Β/31.5.89). 

στ) Του άρθρου 51 του Ν. 1892/90 (ΦΕΚ 101/Α/31.7.90), 
με το οποίο έγινε επαναοριοθέτηση του δημόσιου τομέα, 
όπως συμπληρώθηκε με το άρθρο 4παρ. 6του Ν. 1943/91 
(ΦΕΚ 50/Α/11.4.91). 

ζ. Του άρθρου 29Ατου Ν. 1558/85, όπως προσετέθη με 
το άρθρο 27 του Ν. 2081/92 (ΦΕΚ 154/Α/10.9.92). 

2. Την 23163/1732/28.12.95 (ΦΕΚ 1097/Β/29.12.95) α¬ 
πόφαση του Υφυπουργού Β.Ε.Τ., με την οποία διορίσθη¬ 
κε μέλος του Δ.Σ. του ΟΑΕ Α.Ε. ο Μιχαήλ Πανταζής. 

3. Το ότι η θητεία του ως άνω έληξε στις 29.12.98. 

4. Την 114/4.10.96 (ΦΕΚ 924/Β/8.10.96) κοινή απόφαση 
του Πρωθυπουργού και της Υπουργού Ανάπτυξης «Ανά¬ 
θεση αρμοδιοτήτων στους Υφυπουργούς Ανάπτυξης Άν¬ 
να Διαμαντοπούλου και Μιχάλη Χρυσοχοΐδη». 

5. Το 31080 (αριθμ. πρωτ. γραφ. Υφυπουργού: 
5209/28.1.99) έγγραφο του ΟΑΕ. 

6. Το 31082/28.1.99 έγγραφο του ΟΑΕ, στο οποίο ανα- 
φέρεται ότι, οι αμοιβές των Μελών του Διοικητικού Συμ¬ 
βουλίου του ΟΑΕ, όπως έχουν καθορισθεί μέχρι σήμερα 
στην από 13.12.1995 Γενική Συνέλευση, ανέρχονται σε 

50.000 δρχ. ανά συνεδρίαση και καλύπτονται από ίδια έ¬ 
σοδα του ΟΑΕ χωρίς να επιβαρύνεται ο κρατικός προϋ¬ 
πολογισμός, αποφασίζουμε: 

Επαναδιορίζουμε μέλος του Δ.Σ. του Οργανισμού Οι¬ 
κονομικής Ανασυγκρότησης Επιχειρήσεων (ΟΑΕ) το Μι¬ 
χαήλ Πανταζή. 

Η θητεία του εν λόγω μέλους ορίζεται για τη χρονική πε¬ 
ρίοδο μέχρι θέσεως σε εκκαθάριση του ΟΑΕ και πάντως 
όχι πέραν της τριετίας. 

Σύμφωνα με τις διατάξεις της παραγράφου 5 της Κ. Υ.Α. 
2334/89 (ΦΕΚ 416/Β/31.5.89) δεν επιτρέπεται η συμμετο¬ 
χή του ανωτέρω σε περισσότερα από τέσσερα (4) συλλο¬ 
γικά όργανα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

Αριθ. 40015 ( 2 ) 

Σύστημα Διαχείρισης, παρακολούθησης, Αξιολόγησης 
και Ελέγχου προγραμμάτων Συνεχιζόμενης Επαγγελ¬ 
ματικής Κατάρτισης του ΟΑΕΔ, διαδικασία υλοποίη¬ 
σης, όροι και προϋποθέσεις ανάθεσης και συνεργα¬ 
σίας εκπαιδευτικών προγραμμάτων ΣΕΚ, σύμφωνα με 
το Ν. 2639/98. 

Ο ΥΠΟΥΡΓΟΣ 

ΕΡΓΑΣΙΑΣ & ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1) Τις διατάξεις του ΝΔ 212/69 "περί οργανώσεως και 
διοικήσεως του Οργανισμού Απασχολήσεως Εργατικού 
Δυναμικού", (Φ.Ε.Κ. 112/Α / 1 4-6-69). 

2) Τις διατάξεις του Β.Δ. 405/71 "περί Οργανώσεως, 
Συγκροτήσεως και Λειτουργίας των Υπηρεσιών του 
ΟΑΕΔ", (ΦΕΚ 123/Α/21.6.71). 

3) Τις διατάξεις του π.Δ. 368/89 “Οργανισμός 

Υπουργείου Εργασίας", (Φ.Ε.Κ.163/Α/16.6.89) και του 
Ν.Δ. 372/95 “μεταφορά της Γενικής Γραμματείας Κοινω¬ 
νικών Ασφαλίσεων από το Υπουργείο Υγείας, πρόνοιας 
και Κοινωνικών Ασφαλίσεων στο Υπουργείο Εργασίας·" 
(Φ.Ε.Κ. 201/Α/14.9.95). ” 

4) Τις διατάξεις του Ν. 709/77, "περί καθιερώσεως 

κινήτρων επαγγελματικής καταρτίσεως εργατικού 
δυναμικού και ρυθμίσεως συναφών θεμάτων" ίΦΕΚ 
282/Α/77). ' ' 

5) Τις διατάξεις του Ν. 1836/1989 "προώθηση της 
Απασχόλησης και της Επαγγελματικής Κατάρτισης" 
(ΦΕΚ 79/Α/14.3.89). 

6) Τις διατάξεις του Ν. 2224/94 “Ρύθμιση θεμάτων 

εργασίας, συνδικαλιστικών δικαιωμάτων, υγιεινής και 
ασφάλειας των εργαζομένων και οργάνωσης του 
Υπουργείου Εργασίας και των εποπτευομένων από αυτό 
νομικών προσώπων και άλλες διατάξεις" ίΦΕΚ 
112/Α/6.7.94). ' 

7) Τις διατάξεις του Ν. 2434/1996 "Μέτρα πολιτικής για 
την απασχόληση και την επαγγελματική εκπαίδευση και 
κατάρτηση και άλλες διατάξεις", (ΦΕΚ 188/Α/20.8.96). 

8) Τις διατάξεις του αρθ. 20 του Ν. 2639/98 “Ρύθμηση 
εργασιακών σχέσεων, Σύσταση Σώματος Επιθεώρησης 
Εργασίας και άλλες διατάξεις", (ΦΕΚ.205/Α/2.9.98). 


9) Τις διατάξεις του άρθ. 13 του Ν. 2150/94 Εθνικό 
Ινστιτούτο Εργασίας και άλλες διατάξεις, (ΦΕΚ 98/Α/94). 

10) Τις διατάξεις του άρθ. 3 του Ν.Δ. 1104/72 "περί 
θεμάτων τινών ασφαλίσεως και εκπαιδεύσεως των 
επαγγελματικούς καταρτιζομένων", (ΦΕΚ 11/Α/24.1.72) 

11) Την με αριθμ. 107454/2-6-98 Απόφαση του Υπουρ¬ 
γού Εργασίας και Κοινωνικών Ασφαλίσεων για το Σύ¬ 
στημα Διαχείρισης, παρακολούθησης, Αξιολόγησης και 
Ελέγχου, Ενεργειών Συνεχιζόμενης Επαγγελματικής 
Κατάρτισης, (ΦΕΚ560/Β). 

12) Τις διατάξεις των άρθρων 17 & 18 του Ν. 
2458/97. Ρύθμιση θεμάτων εποπτευόμενων οργανισμών 
του Υπ. Εργασίας και άλλες διατάξεις", (ΦΕΚ 15/Α/97). 

13) Τις διατάξεις του Κανονισμού (ΕΟΚ) αριθμ 2081/93 
του Συμβουλίου της 20/7/1993. 

14) Τις διατάξεις του Κανονισμού (ΕΟΚ) αριθμ. 2082/93 
του Συμβουλίου της 20/7/1993. 

15) Τις διατάξεις του Κανονισμού (ΕΟΚ) αριθμ. 2084/93 
του Συμβουλίου της 20/7/1993 "διατάξεις Εφαρμογής του 
Κανονισμού (ΕΟΚ) αριθμ. 2052/88 όσον αφορά το 
Ευρωπαϊκό Κοινωνικό Ταμείο". 

16) Την απόφαση της Επιτροπής τηςΕ.Ε με αριθμ. Ο (94) 
1421 της 29/7/1994, σχετικά με την έγκριση του Επιχει¬ 
ρησιακού προγράμματος "Συνεχιζόμενη Κατάρτιση και 
προώθηση της Απασχόλησης", που εντάσσεται στο Κ π Σ 
1994-1999. 

17) , Την υπ’ αριθμ. 2007892/461/1998 Κοινή Απόφαση 
περί "Ανακτήσεωςαχρεωστήτως ή παρανόμως καταβλη- 
θέντων ποσών από εθνικούς πόρους ή πόρους της Ευρω¬ 
παϊκής Ενωσης στα πλαίσια της υλοποίησης κοινοτικών 
πολιτικών". 

18) Την υπ’ αριθμ. 111232/12-12 1997 Απόφαση του 
Υπουργού Εργασίας και Κοινωνικών Ασφαλίσεων που 
ορίζει "Κριτήρια πιστοποίησης δομών Συνεχιζόμενης 
Κατάρτισης". 

19) Την ανάγκη δημιουργίας ενός συστήματος 
διαχείρισης, παρακολούθησης, αξιολόγησης και ελέγχου 
των χρηματοδοτούμενων από το ΕΚΤ ενεργειών άτυπης 
συνεχιζόμενης επαγγελματικής κατάρτισης. 

20) Την ανάγκη καθορισμού των όρων, δικαιολο- 

γητικών, παραστατικών στοιχείων και λοιπών υποχρε¬ 
ώσεων που πρέπει να τηρούνται από φορείς υλοποίησης 
προγραμάτων. ' 

21) Το Υποπρόγραμμα II και III του Ε.Π. "Συνεχιζόμενη 
Κατάρτιση και προώθηση της Απασχόλησης". 

22) Τη σχετική πρόταση του Δ.Σ. του ΟΑΕΔ (απόφαση 
2159/43/10-11 -98, έγγραφο Β 120202/13-11-1998) 

23) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

ΑΡΘΡΟ 1 

Περιγραφή Δράσεων 

Ο Οργανισμός Απασχόλησης Εργατικού δυναμικού, 
κύριος φορέας Επαγγελματικής Κατάρτισης, υλοποιεί 
προγράμματα Συνεχιζόμενης Επαγγελματικής Κατάρτι- 
(ΣΕΚ) σε ανέργους, απασχολούμενους και αυτοαπα¬ 
σχολούμενους. Επίσης αναλαμβάνει την υλοποίηση 
προγραμμάτων ΣΕΚ που οι καταρτιζόμενοι είναι πολίτες 
των χωρών της Ευρωπαϊκής Ένωσης ή τρίτων χωρών στα 
πλαίσια αντίστοιχων πρωτοκόλλων συνεργασίας ή 
διμερών συμφωνιών. Οι δράσεις αυτές υλοποιούνται στα 
πλαίσια των προγραμμάτων της Ε.Ε., των προγραμμάτων 

Συνεχιζόμενης Κατάρτισης ΟΑΕΔ, στα πλαίσια Εθνικών 
προγραμμάτων ή Εθνικών Συνεργασιών. 

Οι πόροι υλοποίησης αυτών των προγραμμάτων 
μπορούν να προέρχονται από την Ε. Ε., από εθνικές πηγές 
ή από τον προϋπολογισμό του ΟΑΕΔ. Ειδικότερα, στις 
περιπτώσεις συγχρηματοδότησης προγραμμάτων από 
Ε.Ε ο ΟΑΕΔ αναλαμβάνει την υποχρέωση υποβολής 
αιτήσεων συνδρομής, τριμηνιαίων δελτίων, αιτήσεων 
παροχής στοιχείων, σύμφωνα με τις κείμενες κοινοτικές 
διατάξεις. 

Στις περιπτώσεις συγχρηματοδότησης των προγραμ¬ 
μάτων η συμμετοχή των φορέων καθορίζεται από το 
αντίστοιχο νομικό πλαίσιο κάθε ενέργειας. 

ΑΡΘΡΟ 2 

Υλοποίηση προγραμμάτων 

1) προγράμματα Συνεχιζόμενης Επαγγελματικής 
Κατάρτισης (ΣΕΚ) ανέργων μπορούν να υλοποιούνται: 

Α. Στα Κέντρα Επαγγελματικής Κατάρτισης του ΟΑΕΔ 
κατά το θεωρητικό και πρακτικό μέρος. 

Β. Στα Κέντρα Επαγγελματικής Κατάρτισης του ΟΑΕΔ 
το θεωρητικό μέρος και το πρακτικό μέρος σε 
επιχειρήσεις του Δημοσίου συμπεριλαμβανομένων των 
επιχειρήσεων και Οργανισμών Τοπικής Αυτοδιοίκησης, 
σε επιχειρήσεις του ευρύτερου δημόσιου τομέα, σε ΝπΙΔ, 
σε ιδιωτικές επιχειρήσεις της ημεδαπής ή αλλοδαπής. 

2) προγράμματα ΣΕΚ εργαζομένων και αυτοαπασχο¬ 
λουμένων μπορούν να υλοποιούνται: 

Α. Στα Κέντρα Επαγγελματικής Κατάρτισης του ΟΑΕΔ 
κατά το θεωρητικό μέρος και το πρακτικό μέρος. 

Β. Στα Κέντρα Επαγγελματικής Κατάρτισης του ΟΑΕΔ 
κατά το θεωρητικό μέρος και το πρακτικό μέρος σε ιδιω¬ 
τικές επιχειρήσεις. 

3) Ο ΟΑΕΔ μπορεί να αναθέτει στους φορείς της παρα¬ 
γράφου 1 του άρθρου 20 του Ν. 2639/98 την υλοποίηση 
στο θεωρητικό ή στο πρακτικό μέρος ή στο σύνολο του 
προγράμματος ΣΕΚ ανέργων. Σε περίπτωση ανάθεσης 
των προγραμμάτων, που συγχρηματοδοτούνται από το 
επιχειρησιακό πρόγραμμα της Συνεχιζόμενης Επαγ¬ 
γελματικής Κατάρτισης, το θεωρητικό μέρος μπορεί να 
ανατεθεί μόνο σε πιστοποιημένους φορείς. 

4) Ο ΟΑΕΔ μπορεί να συνεργάζεται με φορείς της παρ. 
2 του άρθρου 20 του Ν. 2639/98 για την υλοποίηση στο 
θεωρητικό ή στο πρακτικό μέρος ή στο σύνολο του προ¬ 
γράμματος ΣΕΚ απασχολούμενων και αυτοαπασχο¬ 
λούμενων. 

5) Ο ΟΑΕΔ μπορεί να συνεργάζεται με αναγνωρισμένα 
εκπαιδευτικά ή ερευνητικά ιδρύματα και ινστιτούτα του 
ιδιωτικού και δημόσιου φορέα, με ανάλογα ιδρύματα και 
ινστιτούτα των κρατών μελών της Ευρωπαϊκής Ένωσης ή 
τρίτων χωρών για την υλοποίηση προγραμμάτων επαγ¬ 
γελματικής κατάρτισης. 

6) Για την υλοποίηση προγραμμάτων ΣΕΚ ανέργων, 
εργαζομένων και αυτοαπασχολουμένων, επιτρέπεται η 
ενοικίαση μη πιστοποιημένων δομών Κατάρτισης σε νη¬ 
σιωτικές περιοχές και σε νομούς που δεν υφίστανται 
πιστοποιημένες δομές. Οι χρησιμοποιούμενοι χώροι θα 
πρέπει να πληρούν τις προϋποθέσεις, που αναφέρονται 
στη παράγραφο 6 του άρθρου 4 της με αριθμ. 107454/2- 
6-98 Απόφασης του Υπουργού Εργασίας και Κοινωνικών 
Ασφαλίσεων ή στην εκάστοτε ισχύουσα αντίστοιχη 
Υπουργική Απόφαση, η οποία ορίζει το Σύστημα διαχείρι¬ 
σης της Συνεχιζόμενης Επαγγελματικής Κατάρτισης. 


ΑΡΘΡΟ 3 

Περιεχόμενο προγραμμάτων 

Κάθε πρόγραμμα ΣΕΚ μπορεί να περιλαμβάνει: 

Α. Μέτρα για τη στήριξη του προγράμματος και 
διερεύνηση των αναγκών της ομάδας στόχου. 

Β. Στάδιο προκατάρτισης. 

Γ. Στάδιο κατάρτισης το οποίο περιλαμβάνει: 
Θεωρητικό μέρος. 

Εργαστηριακό μέρος, 
πρακτικό μέρος 

ΑΡΘΡΟ 4 

Α. Εκπαιδευτικοί Οροι ΣΕΚ ανέργων 

Α1. Ως ελάχιστη διάρκεια ενός προγράμματος ορί¬ 
ζονται οι 40 διδακτικές ώρες και ως ανώτατο όριο 1200 
διδακτικές ώρες. Σε ειδικές περιπτώσεις με απόφαση Δ.Σ 
ΟΑΕΔ το ανώτατο όριο μπορεί να ανέλθει σε 1400 
διδακτικές ώρες. 

Α2. Το θεωρητικό μέρος πρέπει να συναρτάται με το 
εκπαιδευτικό αντικείμενο και αποτελεί κατ’ ελάχιστο το 
30% και κατά μέγιστο το 70% του συνόλου των ωρών του 
προγράμματος.Από το θεωρητικό μέρος τουλάχιστον 
δέκα (10) ώρες πρέπει να έχουν ως αντικείμενο την 
κατάρτιση σε μεθόδους και τεχνικές αναζήτησης και 
εξερεύνησης εργασίας.Σε ειδικές περιπτώσεις, με 
απόφαση Δ.Σ.ΟΑΕΔ ,το θεωρητικό μέρος μπορεί να 
αποτελεί μικρότερο του 30% του συνόλου των ωρών του 
προγράμματος. 

Α3. Ο αριθμός των καταρτιζομένων ανά τμήμα και 
ειδικότητα πρέπει να είναι τουλάχιστον 5 και δεν πρέπει 
να υπερβαίνει τα 25 άτομα. 

Α4. Κατά τη διάρκεια της πρακτικής άσκησης είναι 
υποχρεωτική η παρουσία εκπαιδευτή. 

Α5. Κάθε καταρτιζόμενος δεν είναι δυνατό να 
συμμετέχει σε περισσότερα από δύο προγράμματα κατά 
τό ίδιο έτος. Για το στοιχείο αυτό κάθε καταρπζόμενος 
υπογράφει υπεύθυνη δήλωση του Ν. 1599/86. 

Α6. Η κατάρτιση μπορεί να πραγματοποιείται κατά τις 
εργάσιμες ημέρες και κατ’ εξαίρεση τα Σάββατα μέχρι το 
40% των συνολικών ωρών του προγράμματος. Η 
συνολική διάρκεια της κατάρτισης κατά το θεωρητικό και 
πρακτικό μέρος δεν μπορεί να ξεπερνά τις 8 ώρες την 
ημέρα, το δε θεωρητικό μέρος τις 6 ώρες την ημέρα. 

Α7. Η εκπαιδευτική ώρα καθορίζεται σε 45 λεπτά με 15 
λεπτά υποχρεωτικό διάλειμμα για το θεωρητικό 
μέρος. Γ ια το πρακτικό και εργαστηριακό μέρος ορίζεται 
15 λεπτά διάλειμμα ανά δίωρο. 

Α8. Για κάθε ενέργεια κατάρτισης και ανά ειδικότητα 
είναι υποχρεωτική η παροχή σημειώσεων και του 
απαιτούμενου εκπαιδευτικού υλικού. 

Α9. Επιτρέπεται η απουσία των καταρτιζόμενων σε 
ποσοστό 10% της συνολικής διάρκειας του προγράμ¬ 
ματος. Το καταβαλλόμενο εκπαιδευτικό επίδομα πρέπει 
να αντιστοιχεί στις ώρες παρακολούθησης του προγράμ¬ 
ματος. Καταρτιζόμενοι που έχουν πραγματοποιήσει 
απουσίες άνω του 10% του συνολικού αριθμού των ωρών 
του προγράμματος δεν δικαιούνται οποιοσδήποτε 
αμοιβής και δεν τους χορηγείται βεβαίωση κατάρτισης. 

Α10. Οι καταρτιζόμενοι υποβάλλονται σε αξιολόγηση 
τόσο κατά την διάρκεια υλοποίησης του προγράμματος, 
όσο και μετά την ολοκλήρωση αυτού.Μετά την επιτυχή 

αξιολόγηση δίδεται σε κάθε καταρτιζόμενο πιστοποι¬ 
ητικό σπουδών. 

Α11 .Οι καταρτιζόμενοι με την λήξη του προγράμματος 
συμπληρώνουν έντυπο αξιολόγησης του προγράμματος 
κατάρτισης που συμμετείχαν. 

Α12. Η ημερήσια κατάρτιση ολοκληρώνεται το 
αργότερο μέχρι την 21 η ώρα. 

Α13. Το στάδιο της προκατάρτισης αποτελεί μέρος του 
εκπαιδευτικού προγράμματος και υλοποιείται σύμφωνα 
με τους όρους του κυρίως Εκπαιδευτικού προγράμ¬ 
ματος. 

Α14. Τα μέτρα για τη στήριξη του προγράμματος και τη 
διερεύνηση των αναγκών της ομάδας στόχου περιλαμβά¬ 
νουν ενέργειες: 

Επαγγελματικού προσανατολισμού 

Εκπόνηση εξειδικευμένων εκπαιδευτικών πακέτων 

Διερεύνηση της αγοράς εργασίας για την τοποθέτηση 
των εκπαιδευομένων. 

Β. Εκπαιδευτικοί όροι ΣΕΚ Απασχολουμένων και 
Αυτοαπασχολουμένων 


Β1· Το κατώτερο όριο κατάρτισης, ορίζεται σε 40 ώρες 
και το ανώτερο σε 200 ώρες.Το θεωρητικό μέρος θα 
πρέπει να καλύπτει κατ’ ελάχιστο 50% των συνολικών 
ωρών του προγράμματος. 

Β2. Ο αριθμός των καταρτιζομένων ανά τμήμα και 
ειδικότητα, πρέπει να είναι τουλάχιστον 5 καταρτιζόμενοι 
και όχι περισσότεροι από 25. 

Β3. Οι ίδιοι εκπαιδευόμενοι δεν μπορούν να συμμετέ¬ 
χουν τήν ίδια χρονική περίοδο, σε περισσότερα από ένα 
προγράμματα.Δεν μπορεί κανείς εκπαιδευόμενος να 
καταρτίζεται σε περισσότερες από μία ειδικότητες στο 
ίδιο έτος. 

Ετ4. Κατά την διάρκεια της πρακτικής άσκησης, είναι 
απαραίτητη η παρουσία εκπαιδευτή. 

Β5. Η κατάρτιση μπορεί να πραγματοποιείται τις 
εργάσιμες ημέρες και κατ’ εξαίρεση τα Σαββατα μέχρι το 
40% των συνολικών ωρών του προγράμματος. Η συνολική 
διάρκεια της κατάρτισης δεν μπορεί να ξεπερνά τις οκτώ 
(8) ώρες την ημέρα. 

Β6. Η υλοποίηση των προγραμμάτων για κάθε άλλο 
θέμα ακολουθεί τον κανονισμό λειτουργίας ΣΕΚ. 

ΑΡΘΡΟ 5 

Οι επιλέξιμες δαπάνες των προγραμμάτων της 
Συνεχιζόμενης Επαγγελματικής Κατάρτισης αφορούν: 
Δαπάνες εκπαιδευτών. 

Δαπάνες εκπαιδευομένων. 

Άμεσες δαπάνες υλοποίησης. 

Έμμεσες δαπάνες υλοποίησης. 

1. Δαπάνες εκπαιδευτών. 

1.1- Οι αμοιβές των εκπαιδευτών, οι οποίες είναι 
ανάλογες με τα τυπικά προσόντα, καθορίζονται με κοινή 
Υπουργική απόφαση των Υπουργών Εργασίας και 
Κοινωνικών Ασφαλίσεων και Οικονομικών σύμφωνα με το 
άρθρο 3 του Ν. 2336/95. 

^ "·Στις αμοιβές των εκπαιδευτών,όπως αυτές 
ορίζονται από την παρ.Ι.Ι,συμπεριλαμβάνονται οι 
ασφαλιστικές εισφορές τους σύμφωνα με την ισχύουσα 
νομοθεσία. Οι εργοδοτικές εισφορές των παραπάνω 
αμοιβών είναι επιλέξιμη δαπάνη 


1.3. -.Δαπάνες που αφορούν έξοδα ταξιδιού,διαμονής 

και διατροφής των εκπαιδευτών.Σχετικά με τα έξοδα 
μετακίνησης,όταν μεν αυτή πραγματοποιείται με τα μέσα 
μαζικής μεταφοράς θα καταβάλλεται το αντίτιμο του 
εισιτηρίου,όταν δε γίνεται με χρήση IX αυτοκινήτου θα 
καταβάλλεται η χιλιομετρική αποζημίωση που ισχύει στο 
Δημόσιο,πέραν των 50 χλ, υπό την προϋπόθεση ότι από 
επίσημα στοιχεία θα προκύπτει η ανάγκη πραγματο¬ 
ποίησής της για την υλοποίηση της συγκεκριμένης 
ενεργειας. ^ 

1.4. -.Αμοιβές για την κατάρτιση που παρέχεται από 
αλλ°δ αΠά φυσΐΚά ^ νομικά π Ρ0σωπα της ημεδαπής ή της 

2. Δαπάνες εκπαιδευόμενων. 

2.1 Εκπαιδευτικά επιδόματα ανέργων. 

2.1.1 Οι άνεργοι με ή χωρίς δικαίωμα τακτικού 
επιδόματος ανεργίας δικαιούνται εκπαιδευτικού 
επιδόματος,το ύψους του οποίου καθορίζεται με από¬ 
φαση του Δ.Σ.του ΟΑΕΔ. Ειδικά για τους επιδοτούμενους 
άνεργους γίνεται αναστολή του επιδόματος ανεργίας για 
οσο χρόνο διαρκεί η κατάρτισή τους .Το χρονικό διάστημα 
που διαρκει η κατάρτιση συνυπολογίζεται στο χρόνο 
επιδότησης της ανεργίας τους Ο επιδοτούμενος 
άνεργος προκειμένου να συμμετάσχει στο πρόγραμμα θα 
πρέπει να προσκομίσει στην εκπαιδευτική μονάδα του 
ΟΑΕΔ, πριν την έναρξη του προγράμματος κατάρ¬ 
τισης,έγγραφο αναστολής της επιδότησης τους από τον 
ΟΑΕΔ. 

2.1.2. Οι καταρτιζόμενοι ασφαλίζονται υποχρεωτικά στο 
ΙΚΑ σύμφωνα με την ισχύουσα νομοθεσία για τις 
καλύψεις που προβλέπονται απο αυτή. 

2.1.3. Το εκπαιδευτικό επίδομα σε όλες τις περιπτώσεις 
αποτελεί εισόδημα και υπόκειται σε φόρο εισοδήματος 
και τέλος χαρτοσήμου. 

2.1.4. Η πληρωμή των εκπαιδευτικών επιδομάτων 
γίνεται από τις σχολικές μονάδες του ΟΑΕΔ κάθε μήνα, 
ποσοστό 20% του επιδόματος παρακρατείται από τον 
Οργανισμό και αποδίδεται μετά τη λήξη της κατάρτισης 
σε οσους από τους καταρτιζόμενους είναι δικαιούχοι 
(αρθρο4παρ.Α9). 

2.2. Δαπάνες που αφορούν έξοδα ταξιδιού,διαμονής και 
διατροφής των καταρτιζομένων στα προγράμματα 
ανέργων. 

2.2.1 Σε περίπτωση που οι καταρτιζόμενοι καλούνται να 
καταρτισθούν σε ΚΕΤΕΚ, το οποίο βρίσκεται εκτός των 
ορίων του Δήμου του τόπου διαμονής τους και εφόσον 
δεν υπάρχει ΚΕΤΕΚ στον τόπο κατοικίας για την 
ειδικότητα που επιλέχθηκαν,αυτοί θα αποζημιώνονται με 
ποσόν ίσο με την αξία εισιτηρίων,εφόσον δεν εξυπη¬ 
ρετούνται από αστική συγκοινωνία,με εξαίρεση τα 
πολεοδομικά συγκροτήματα Αθηνών και Θεσσαλονίκης 

2.2.2. Με απόφαση του Δ.Σ. του ΟΑΕΔ δύναται να 
καθορίζονται τα έξοδα διατροφής και διαμονής των 
καταρτιζομένων,στην περίπτωση που το ΚΕΤΕΚ που 
καλούνται να καταρτισθούν βρίσκεται εκτός των ορίων 
του Δήμου και του τόπου διαμονής τους. 

2.2.3. Ομαδικές μετακινήσεις των καταρτιζομένων που 
εξυπηρετούν τους εκπαιδευτικούς σκοπούς (επισκέψεις 
επιχειρήσεις,εκπαιδευτικά ταξίδια, υλοποίηση πρακτικής 
άσκησης εκτός ΚΕΤΕΚ και λοιπά), ημεδαπής ή 
αλλοδαπής. 

3.Εκπαιδευτικά επιδόματα απασχολουμένων και αυτο¬ 
απασχολουμένων. 

3.1 .Δαπάνες καταρτιζόμενων. 

3-1-1.Οι καταρτιζόμενοι λαμβάνουν εκπαιδευτικό 
επίδομα,το ύψος του οποίου καθορίζεται με απόφαση 
του Δ.Σ του ΟΑΕΔ και το οποίο καταβάλλεται στο τέλος 
του προγράμματος και μόνο σε όσους παρακολούθησαν 
και ολοκλήρωσαν το πρόγραμμα. 

3.1.2.Οι καταρτιζόμενοι ασφαλίζονται στο IΚΑ μόνο για 
ατύχημα. 

3.1.3.0ι καταρτιζόμενοι καταβάλλουν στον ΟΑΕΔ, 
μέσω των επαγγελματικών φορέων τους,το ποσοστό της 
ίδιας συμμετοχής, που ανέρχεται στο 30% του αρχικού 
προϋπολογιζόμενου κόστους του προγράμματος. 

4. Εκπαιδευτές στα προγράμματα απασχολουμένων 
και αυταπασχολουμένων. 

4.1. Η επιλογή των εκπαιδευτών γίνεται από τριμελή 
επιτροπή η οποία ορίζεται με απόφαση του Διοικητή του 
ΟΑΕΔ και αποτελείται από τον Δ/ντή Σπουδών του ΚΕΚ 
που υλοποιείται η κατάρτιση,Εκπρόσωπο της Δ/νσης Α3 
και εκπρόσωπο του αντίστοιχου φορέα. 

4.2. Η επιτροπή λαμβάνει υπόψη τα εξής κριτήρια: 

Α) Επαγγελματική εμπειρία 50% τα τελευταία πέντε (5) 
χρόνια και 10% τα προηγούμενα έτη. 

Β) Μεταπτυχιακός τίτλος 20% 

Γ) Ειδικά πρόσοντα (εξειδικεύσεις,εκπ/κή εμπειρία,κλπ) 
20 %. 


5.Άμεσες δαπάνες υλοποίησης προγραμμάτων ΣΕΚ 
που υλοποιούνται στα ΚΕΚ ΟΑΕΔ. 

α. Διδακτικό υλικό,βιβλία,γραφική ύλη, σημειώσεις, 
συγγραφή σημειώσεων και οι απαραίτητες για αυτά 
φωτοτυπίες,εκτυπώσεις και δακτυλογραφήσεις καθώς 
και τα αναλώσιμα υλικά εκπαίδευσης. 

β.Η ενοικίαση του εξοπλισμού που είναι απαραίτητη για 
την κατάρτιση είναι επιλέξιμη δαπάνη, εφόσον το 
συνολικό μίσθωμα δεν υπερβαίνει το 30% της αγο¬ 
ραστικής αξίας του εξοπλισμού αυτού και είναι προσαρ¬ 
μοσμένο στις ισχύουσες τιμές της αγοράς. 

γ Οι δαπάνες μεταφοράς,εγκατάστασης και ασφά¬ 
λισης του εξοπλισμού που είναι απαραίτητες για την 
κατάρτιση. 

δ Τα απαραίτητα αναλώσιμα είδη υγιεινής και 
ασφάλειας και οι αναλώσιμες πρώτες ύλες για την 
πρακτική άσκηση. 

ε. Η αμοιβή της επιχείρησης στις περιπτώσεις όπου η 
πρακτική άσκηση διεξάγεται στης εγκαταστάσεις της 
υπολογίζεται από τη σχέση: 

μέχρι εξακόσιες (600)δρχ/ώρα χ ώρες πρακτικής 
άσκησης χ καταρτιζόμενα άτομα σε πρακτική άσκηση. 

στ. Η απόσβεση παγίων εγκαταστάσεων σύμφωνα με 
την ισχύουσα εθνική νομοθεσία,εκτός αυτών που έχουν 
συγχρηματοδοτηθεί από διαρθρωτικά Ταμεία της Ε.Ε. 

ζ.Οι δαπάνες συντήρησης των χώρων και τα υλικά 
καθαριότητας. 

6 . Εμμεσες δαπάνες υλοποίησης προγραμμάτων ΣΕΚ 
που υλοποιούνται στα ΚΕΚ ΟΑΕΔ. 

α.Αμοιβές προσωπικού για την υλοποίηση των μέτρων 
στήριξης του προγράμματος και διερεύνηση των 
αναγκών της ομάδος στόχου, το ύψος των οποίων 
καθορίζεται με απόφαση του ΔΣ του ΟΑΕΔ. 

β.Αμοιβές διοικητικού και βοηθητικού προσωπικού 
συμπεριλαμβανομένων των λοιπών επιβαρύνσεων 


(εργοδοτικές εισφορές,αποδοχές άδειας και επιδόματα 
άδειας και εορτών). 

γ.Δαπάνες μετακίνησης του ως άνω προσωπικού. 

δ.Δαπάνες προετοιμασίας του προγράμματος το 
ύψοςτων οποίων καθορίζεται με απόφαση του Δ Σ του 
ΟΑΕΔ. 

ε.Δαπάνες ημερίδας,δημοσιότητας και δημοσιοποίη¬ 
σης των προγραμμάτων. 

στ.Δαπάνες αποστολής εντύπων συναφούς περιε¬ 
χομένου με τα προγράμματα. 

ζ.Δαπάνες ύδρευσης,θέρμανσης,κλπ. 

ΑΡΘΡΟ 6 

Ποσοστιαία Κατανομή των δαπανών προγραμμάτων 
που υλοποιούνται στα πλαίσια του Ε.Π Συνεχιζόμενης 
Κατάρτισης προώθησης της Απασχόλησης. 


Δαπάνες 

εκπαιδευτών 

Πρωτογενής 

Δευτερογενής 

Τριτογενής 

Έως 30% 

Έως 30% 

Δαπάνες 

εκπαιδευομένων 

Έως 50% 

Έως 50% 

Άμεσες Δαπάνες 

Έως 30% 

Έως 15% 

Έμμεσες Δαπάνες 

Έως 25% 

Έως 25% 


ΑΡΘΡΟ 7 

Οροι και προϋποθέσεις υλοποίησης Εκπαιδευτικών 
προγραμμάτων ΣΕΚ σύμφωνα με τις παραγράφους 1 και 
2 του άρθρου 20 του Ν2639/98 
1 .Οι φορείς που αναφέρονται στην παράγραφοί και 2 
του άρθρου 20 του Ν.2639/98 και αναλαμβάνουν την 
υλοποίηση στο πρακτικό ή θεωρητικό ή στο σύνολό τους 
θα αποδέχονται: 

α) Την εφαρμογή εγκεκριμένων από τον ΟΑΕΔ 
αναλυτικών προγραμμάτων διδασκαλίας. 

β) Την εφαρμογή των εκπαιδευτικών όρων που 
αναφέρονται στα άρθρο 4 της παρούσας Υπουργικής 
Απόφασης. 

Υ) Την άσκηση εποπτείας και ελέγχου από εκπρο¬ 
σώπους του Ο.Α.Ε.Δ. για την καλή εφαρμογή του 
προγράμματος από εκπαιδευτική άποψη. 

δ) Τη συμμετοχή εκπροσώπων του Ο.Α.Ε.Δ. στις 
απολυτήριες εξετάσεις των εκπαιδευομένων, οσάκις 
απαιτείται η χορήγηση τίτλου σπουδών, σύμφωνα με τις 
διατάξεις του άρθρου 12 του Ν 709/77. 

ε) Την άσκηση διαχειριστικού ελέγχου των δαπανών 
που καταβάλλονται από τον Ο.Α.Ε.Δ. 

στ). Ο Ο.Α.Ε.Δ. αναζητεί την επιστροφή των χρημάτων 
που κατέβαλε, εφόσον ο φορέας δεν τηρεί τους όρους 
ανάθεσης. 

2. Επιλογή φορέων ανάθεσης. 

Με απόφαση του Διοικητή ΟΑΕΔ συγκροτείται τριμελής 
επιτροπή με ετήσια θητεία για την επιλογή των φορέων 
ανάθεσης. Κατά την επιλογή του φορέα ανάθεσης 
λαμβάνεται υπόψη η εμπειρία του στο θεματικό πεδίο και 
η προοπτική απασχόλησης. 

3. Ωριαίο κόστος 

3.1 Το ωριαίο κόστος των προγραμμάτων στα πλαίσια 
του παρόντος άρθρου μπορεί να κυμαίνεται μέχρι 4.000 
ανά ώρα ανά εκπαιδευόμενο. 

4. Δαπάνες προγραμμάτων ΣΕΚ του άρθρου αυτού. 

Επιλέξιμες δαπάνες. 

4.1. Τα εκπαιδευτικά επιδόματα, όπως αυτά 
καθορίζονται στις παραγράφους 2,3 του άρθρου 5 της 
παρούσας Υπουργικής Απόφασης. 

4. 2 Δαπάνες εκπαιδευτών, όπως αυτές καθορίζονται 
σύμφωνα με την εκάστοτε ισχύουσα Υπουργική Απόφαση 
του Υπουργού Εργασίας και Κοινωνικών Ασφαλίσεων 
που ορίζει το Σύστημα Διαχείρισης της Συνεχιζόμενης 
Επαγγελματικής Κατάρτισης. 

4.3 Αμεσες δαπάνες υλοποίησης : 

4.3.1 Διδακτικό υλικό, βιβλία, γραφική ύλη, σημειώσεις, 
συγγραφή σημειώσεων και οι απαραίτητες για αυτά 
φωτοτυπίες, εκτυπτώσεις και δακτυλογραφήσεις καθώς 
και τα αναλώσιμα υλικά εκπαίδευσης. 

4.3.2 Η ενοικίαση του εξοπλισμού, που είναι απαραί¬ 
τητος για την κατάρτιση, είναι επιλέξιμη δαπάνη, εφόσον 
το συνολικό μίσθωμα δεν υπερβαίνει το 30% της 
αγοραστικής αξίας του εξο-πλισμού αυτού και είναι 
προσαρμοσμένο στις ισχύουσες τιμές της αγοράς . 

4.3.3 Οι δαπάνες μεταφοράς, εγκατάστασης και 
ασφάλισης του εξοπλισμού που είναι απαραίτητες για την 
κατάρτιση. 

4.3.4 Τα απαραίτητα αναλώσιμα είδη υγιεινής και 
ασφάλειας και αναλώσιμες πρώτες ύλες για την πρακτική 
άσκηση. 

4.3.5 Οι δαπάνες για την πρακτική άσκηση που 
διεξάγεται στις εγκαταστάσεις επιχείρησης, εκτός ΚΕΚ, 
υπολογίζεται απο την σχέση: μέχρι 600 δρχ/ ώρα χ ώρες 
πρακτικής άσκησης χ καρτατιζόμενα άτομα σε πρακτική 
άσκηση. 

4.3.6 Η απόσβεση παγίων εγκαταστάσεων σύμφωνα με 
την ισχύουσα εθνική νομοθεσία εκτός αυτών που έχουν 
συγχρηματοδοτηθεί απο Διαρθρωτικά Ταμεία της Ε.Ε. 

4.3.7 Οι δαπάνες συντήρησης των χώρων καθώς και τα 
υλικά καθαριότητας. 

4.4 Εμμεσες δαπάνες: 

4.4.1 Οι δαπάνες επιλογής των καταρτιζομένων κια 
αξιολόγησης του προγράμματος, το ύψος των οποίων 

καθορίζεται με απόφαση Δ.Σ Ο.Α.Ε.Δ 

4.4.2 Αμοιβές διοικητικού και βοηθητικού προσωπικού, 
συμπεριλαμβανομένων των λοιπών επιβαρύνσεων (εργο- 
δοτικές εισφορές, αποδοχές άδειας και επιδόματα 
άδειας και εορτών). 

4.4.3 Δαπάνες μετακίνησης του ώς άνω προσωπικού. 

4.4.4 Δαπάνες προετοιμασίας του προγράμματος, το 
ύψος των οποίων καθορίζεται με απόφαση του Δ Σ του 
Ο.Α Ε Δ 

4.4.5. Δαπάνες ημερίδας δημοσιότητας και δημοσιο¬ 
ποίησης των προγραμμάτων. 

4.4.6. Δαπάνες αποστολής εντύπων συναφούς 
περιεχομένου με τα προγράμματα. 

4.4.7 .Δαπάνες ύδρευσης, θέρμανσης, κλπ. 

4.4.8.Αμοιβές προσωπικού για την υλοποίηση των 
μέτρων στήριξης του προγράμματος και διερεύνησης 
των αναγκών της ομάδας στόχου,το ύψος των οποίων 
καθορίζεται με απόφαση του Δ.Σ.του ΟΑΕΔ. 

4.5. Η ποσοστιαία κατανομή των δαπανών γίνεται 
σύμφωνα με το άρθρο 6 της παρούσας Υπουργικής 
Απόφασης. 

δ.Τρόπος πληρωμής των δαπανών στο φορέα 
εκτέλεσης του προγράμματος. 


Ο ΟΑΕΔ προκαταβάλει το 25% του εγκεκριμένου 
συνολικού κόστους στο φορέα εκτέλεσης των παραπάνω 
προγραμμάτων,κατά την έναρξη του προγράμματος, 
ύστερα από έκθεση του αρμόδιου ΚΕΚ ΟΑΕΔ το οποίο 
έχει οριστεί στην σύμβαση. 

Δεύτερη προκαταβολή μέχρι 30% μπορεί να χορη¬ 
γηθεί,αφού πρώτα πιστοποιηθεί, ότι έχει χρησιμοποιηθεί 
τουλάχιστον το ήμισυ της πρώτης προκα-ταβολής και ότι 
η εκτέλεση του όλου προγράμματος έχει υλοποιηθεί κατά 
50% σύμφωνα με τους όρους της σχετικής σύμβασης και 
ανάλογη έκθεση του αρμόδιου ΚΕΚ ΟΑΕΔ. 

Η αποπληρωμή του προγράμματος ήτοι 45% θα 
καταβληθεί μετά την ολοκλήρωση του προγράμματος με 
την προσκόμιση των απαραίτητων δικαιολογητικών 
παραστατικών, που θα ζητηθούν από την αρμόδια Δ/νση 
Οικονομικών Υπηρεσιών του ΟΑΕΔ και μετά από έκθεση 
του ΚΕΚ ΟΑΕΔ που θα υπαχθεί το πρόγραμμα. 

ΑΡΘΡΟ 8 

Οροι και προϋποθέσεις υλοποίησης Εκπαιδευτικών 
προγραμμάτων ΣΕΚ σύμφωνα με την παράγραφο 11 του 
άρθρου 20 του Ν2639/98 

περιγραφή δράσεων στα πλαίσια του παρόντος 
άρθρου: 

1-0 ΟΑΕΔ δύναται να συνάπτει διεθνείς συνεργασίες 
για την υλοποίηση των προγραμμάτων Επαγγελματικής 
Κατάρτισης ιδιωτικών και δημοσίων φορέων χωρών- 
μελών της Ευρωπαϊκής Ενωσης ή τρίτων χωρών. 

2 . - Ο ΟΑΕΔ δύναται να αναθέτει την υλοποίηση των 
προγραμμάτων στους φορείς των παραγράφων 1 και 2 
του άρθρ. 20 του Ν. 2639/98, σύμφωνα με τους όρους του 
άρθρ. 7 της παρούσης Υπουργικής Απόφασης. 

3. -Η υλοποίηση των προγραμμάτων αυτών από τον 
ΟΑΕΔ καλύπτεται από τους όρους των άρθρ. 3, 4,5 και 6 
της παρούσης Υπουργικής Απόφασης. 

4. - Οι όροι υλοποίησης των παραγρ. 2 και 3 του 
παρόντος άρθρου ενσωματώνονται στην αντίστοιχη 
σύμβαση συνεργασίας με τους προαναφερόμενους 
φορείς. 

ΑΡΘΡΟ 9 

Έλεγχος προγραμμάτων 

9.1 Ο έλεγχος των προγραμμάτων γίνεται σύμφωνα με 
τις διαδικασίες που προβλέπονται από τον κανονισμό του 
ΟΑΕΔ., από τακτικούς υπαλλήλους με απόφαση Διοι¬ 
κητή, από τα αρμόδια όργανα του Υπουργείου Εργασίας 
και Κοιν. Ασφαλίσεων, από τα αρμόδια Ευρωπαϊκά 
όργανα. 

9.2 Ειδικότερα, για τα προγράμματα που υλοποιούνται 
σύμφωνα με τις παραγρ. 1, 2, 11 του άρθρ. 20 του Ν. 
2639/98, σε περίπτωση παράβασης των συμβατικών 
όρων, σύμφωνα με τα προβλεπόμενα της παραγρθ. 1 και 
μετά από απόφαση του Δ.Σ. του ΟΑΕΔ , αναζητούνται οι 
καταβληθέντες πόροι, όπως ορίζουν οι κείμενες 
διατάξεις. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Αθήνα, 27 Ιανουάριου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-Φ- 

Αριθ. 106141 ( 3 ) 

Τροποποίηση της απόφασης 108434/4.8.97 Υπ. Εργα¬ 
σίας & Κοινωνικών Ασφαλίσεων "Σύστημα Διαχείρισης 
Παρακολούθησης, Αξιολόγησης και Ελέγχου Πιλοτι¬ 
κού προγράμματος Σύνδεσης Κατάρτισης και Απα¬ 
σχόλησης συγχρηματοδούμενο από το ΕΚΤ, κατά τη 
μεταβατική περίοδο 1997, (ΦΕΚ 727/Β/25-8-97)". 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ 212/69 "Περί Οργανώσεως και 
Διοικήσεως του Ο.Α.Ε.Δ". 

2. Το άρθρο 8 του Ν 1836/1989 "Προώθηση της Απα¬ 
σχόλησης και Επαγγελματικής Κατάρτισης και άλλες δια¬ 
τάξεις", όπως το άρθρο αυτό αντικαταστάθηκε από την 
παράγραφο 1 του άρθρου 11 του Ν . 2224/1994 και όπως 
οι παράγραφοι 2,3 και 4 αυτού αντικαταστάθηκαν και οι 
παράγραφοι 5 και 6 αυτού αριθμήθηκαν από το άρθρο 5 
του Ν. 2434/1996. 

3 . Τις διατάξεις του άρθρου 29 του Ν. 12/62/82 "Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων" όπως τροποποιήθηκε με τα άρθρα 6,7 και 
8 του Ν. 1836/89 και το άρθρο 6 του Ν. 2434/96. 

4. Την υπ’ αριθμόν 33126/5-2-97 Υπουργική Απόφαση 
του Υπουργού Εργασίας και Κοινωνικών Ασφαλίσεων 
(ΦΕΚ 108/Β/19-2-97). 

5. Την απόφαση της 4ης Επιτροπής Παρακολούθησης 
του Ε.Π Συνεχιζόμενης Κατάρτισης και Προώθησης της 
Απασχόλησης 11-6-1997. 

6 . Το γεγονός ότι το 1997 αποτελεί μεταβατικό έτος υ¬ 
λοποίησης της παραπάνω δράσης και έχει πιλοτικό χαρα¬ 
κτήρα. 

7. Το γεγονός ότι λόγοι δημοσίου συμφέροντος επιβάλ¬ 
λουν την υλοποίηση της παραπάνω δράσης σύνδεσης κα¬ 
τάρτισης απασχόλησης κατά το μεταβατικό έτος 1997. 

8 . Τη γνώμη του Δ.Σ του Οργανισμού Απασχόλησης Ερ¬ 
γατικού Δυναμικού που μας υποβλήθηκε με το έγγραφο 
του αριθμ. Α 829/1.8.97. 

9. Την 108434/97 Απόφαση του Υπουργού Εργασίας και 
Κοινωνικών Ασφαλίσεων "Σύστημα Διαχείρισης Παρακο¬ 
λούθησης, Αξιολόγησης και Ελέγχου Πιλοτικού προ¬ 
γράμματος Σύνδεσης Κατάρτισης και Απασχόλησης συγ¬ 
χρηματοδούμενο από το ΕΚΤ, κατά τη μεταβατική περίο¬ 
δο 1997, (ΦΕΚ 727/Β/25-8-97)". 

10. Την αριθμ. 109995/20.10.97 Απόφαση του Υπουρ¬ 
γού Εργασίας και Κοινωνικών Ασφαλίσεων, με την οποία 
τροποποιήθηκε η παρ.9 του άρθρου 2 της 108434/4.8.98 
Απόφασης. 

11. Την Απόφαση της 8ης Επιτροπής Παρακολούθησης 
του κοινοτικού πλαισίου Στήριξης της 21 /7/98. 

12. Την αριθμ. 2459/49/22.12.98 Απόφαση του Δ.Σ του 
Ο.Α.Ε.Δ. 


13. Το γεγονός ότι από την παρούσα απόφαση δεν προ- 
καλείται δαπάνη εις βάρος του Κρατικού Προϋπολογι¬ 
σμού, αποφασίζουμε: 

1. Την τροποποίηση της παρ. 1 του άρθρου 5 της από¬ 
φασης 108434/4-8-97 Υπ. Εργασίας και Κοινωνικών Α¬ 
σφαλίσεων ως ακολούθως: 

1. Στην χρηματοδότηση των ενεργειών σύνδεσης κα¬ 
τάρτισης και απασχόλησης το 80% αποτελεί συνδρομή 
του ΕΚΤ και το 20% Εθνική συμμετοχή που καταβάλλεται 
από τον Ο.Α.Ε.Δ. Υπέρβαση του εγκριθέντος κόστους δεν 
χρηματοδοτείται". 

2 . Η παρούσα απόφαση να δημοσιευθεί στην εφημερί¬ 
δα της Κυβερνήσεως. 

Αθήνα. 29 Ιανουάριου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 
-♦- 

Αριθ. 54557 ( 4 ) 

Τροποποίηση της 14386/22.1.98 απόφασης Γεν. Γραμ¬ 
ματέα Περιφέρειας Αττικής. 

Ο ΓΕΝ. ΓΡΑΜ. ΠΕΡΙΦ. ΑΤΤΙΚΗΣ 
Έχοντας υπόψη: 

1. Την 14386/22.1.98 απόφαση της Περιφέρειας Αττι¬ 
κής που δημοσιεύτηκε στο ΦΕΚ 96/10.2.1998 τ.Β' και α¬ 
φορά την προσαρμογή της συστατική πράξης του ΝΠΔΔ 
Κ.Π.Σ. Νέας Ιωνίας (Π.Δ. 432/84 ΦΕΚ 154 τ.Α’) στις διατά¬ 
ξεις του Δ. Κ.Κ. 

2 . Την 425/1998 απόφαση του Δημοτικού Συμβουλίου 
του Δήμου Νέας Ιωνίας Αττικής, αποφασίζουμε: 

Τροποποιούμε το άρθρο 1 της 14386/22.1.1998 απόφα¬ 
σης της Περιφέρειας Αττικής ως εξής: 

1 . Συστήνουμε στο Δήμο Ν. Ιωνίας του Νομού Αττικής ί¬ 
διο Νομικό Πρόσωπο με το όνομα Δ’ Κέντρο Βρεφονη¬ 
πιακής αγωγής Δήμου Ν. Ιωνίας». Το Κέντρο αυτό θα εξυ¬ 
πηρετεί, κατ’ απόλυτο προτεραιότητα τα βρέφη και τα νή¬ 
πια των εργαζομένων στο Κωνσταντοπούλειο 
Περιφερειακό Γενικό Νοσοκομείο Νέας Ιωνίας «Αγία Όλ¬ 
γα». Οι εναπομένουσες κενές θέσεις θα καλύπτονται από 
βρέφη και νήπια εργαζομένων μητέρων του Δήμου Νέας 
Ιωνίας με βάση τα εκάστοτε ισχύοντα κριτήρια. 

Κατά τα λοιπά ισχύει ως έχει η υπ’ αριθμ. 14386/22.1.98 
απόφαση της Περιφέρειας Αττικής. 

Κάλυψη δαπάνης 

1 Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου Νέ¬ 
ας Ιωνίας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Ιανουάριου 1999 

Με εντολή Γεν. Γραμ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

Αριθ. 9335 (5) 

Έγκριση τροποποίησης των κανονισμών των Αμοιβαίων 
Κεφαλαίων «ΜΙϋίΑΝΟ - ΕΛΛΗΝΟΒΡΕΤΑΝΝΙΚΗ Α/Κ Α¬ 
ΝΑΠΤΥΞΙΑΚΟ ΕΣΩΤΕΡΙΚΟΥ», «ΜΙϋίΑΝϋ - ΕΛΛΗΝΟ- 
ΒΡΕΤΑΝΝΙΚΗ Α/Κ ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩ¬ 
ΤΕΡΙΚΟΥ», «ΜΙϋίΑΝϋ - ΕΛΛΗΝΟΒΡΕΤΑΝΝΙΚΗ Α/Κ 
ΔΙΕΘΝΕΣ ΟΜΟΛΟΓΙΩΝ», «ΜΙΟίΑΝϋ - ΕΛΛΗΝΟΒΡΕ- 
ΤΑΝΝΙΚΗ Α/Κ ΔΙΑΘΕΣΙΜΩΝ ΕΣΩΤΕΡΙΚΟΥ», «ΜΙϋ- 
Ι_ΑΝϋ - ΕΛΛΗΝΟΒΡΕΤΑΝΝΙΚΗ Α/Κ ΜΟΝΕΥ ΜΑΡΚΕΤ 
ΔΙΑΘΕΣΙΜΩΝ ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 97/10.12.98, θέμα 5ο) 

Αφού έλαβε υπόψη: 

1. Τις διατάξεις του άρθρου 23 του Ν. 1969/91 (ΦΕΚ 
167Α) «Εταιρείες Επενδύσεων Χαρτοφυλακίου, Αμοιβαία 
Κεφάλαια, Διατάξεις Εκσυγχρονισμού και Εξυγίανσης 
της Κεφαλαιαγοράς και άλλες διατάξεις». 

2. Τους κανονισμούς των ανωτέρω Αμοιβαίων Κεφαλαί¬ 
ων που διαχειρίζεται η ΜΙΟίΑΝϋ - ΕΛΛΗΝΟΒΡΕΤΑΝΝΙΚΗ 
ΑΕΔΑΚ. 

3. Τις αιτήσεις της παραπάνω εταιρείας 5121/.26.11.98 
και 5251/4.12.98 με τους υποβληθέντες κανονισμούς των 
Αμοιβαίων Κεφαλαίων. 

4. Σχετική εισήγηση του Γ. Γκότση, αποφασίζει ομόφω¬ 
να: 

Εγκρίνει την τροποποίηση των κανονισμών των κάτωθι 
Αμοιβαίων Κεφαλαίων: 

1. ΜΙΟίΑΝϋ - ΕΛΛΗΝΟΒΡΕΤΑΝΝΙΚΗ Α/Κ ΑΝΑΠΤΥΞΙΑ¬ 
ΚΟ ΜΕΤΟΧΩΝ ΕΣΩΤΕΡΙΚΟΥ», το οποίο μετονομάζεται σε 
ΜΙϋίΑΝΟ Α/Κ ΑΝΑΠΤΥΞΙΑΚΟ ΜΕΤΟΧΩΝ ΕΣΩΤΕΡΙΚΟΥ». 


2. ΜΙΟίΑΝϋ - ΕΛΛΗΝΟΒΡΕΤΑΝΝΙΚΗ Α/Κ ΕΙΣΟΔΗΜΑ¬ 
ΤΟΣ ΟΜΟΛΟΓΙΩΝ ΕΣΩΤΕΡΙΚΟΥ, το οποίο μετονομάζεται 
σε ΜΙϋίΑΝΟ Α/Κ ΕΙΣΟΔΗΜΑΤΟΣ ΟΜΟΛΟΓΙΩΝ ΕΣΩΤΕ¬ 
ΡΙΚΟΥ. 

3. ΜΙϋίΑΝϋ - ΕΛΛΗΝΟΒΡΕΤΑΝΝΙΚΗ Α/Κ ΔΙΕΘΝΕΣ Ο¬ 
ΜΟΛΟΓΙΩΝ, το οποίο μετονομάζεται σε ΜΙϋίΑΝΟ Α/Κ 
ΔΙΕΘΝΕΣ ΟΜΟΛΟΓΙΩΝ. 

4. ΜΙϋίΑΝϋ - ΕΛΛΗΝΟΒΡΕΤΑΝΝΙΚΗ Α/Κ ΔΙΑΘΕΣΙΜΩΝ 
ΕΣΩΤΕΡΙΚΟΥ, το οποίο μετονομάζεται σε ΜΙΟίΑΝϋ Α/Κ 
ΔΙΑΘΕΣΙΜΩΝ ΕΣΩΤΕΡΙΚΟΥ. 

5. ΜΙΟίΑΝϋ - ΕΛΛΗΝΟΒΡΕΤΑΝΝΙΚΗ Α/Κ ΜΟΝΕΥ ΜΑΡ¬ 
ΚΕΤ ΔΙΑΘΕΣΙΜΩΝ ΕΣΩΤΕΡΙΚΟΥ, το οποίο μετονομάζεται 
σε ΜΙϋίΑΝΟ Α/Κ ΜΟΝΕΥ ΜΑΡΚΕΤ ΔΙΑΘΕΣΙΜΩΝ ΕΣΩΤΕ¬ 
ΡΙΚΟΥ, 

σύμφωνα με τους υποβληθέντες τροποποιημένους κα¬ 
νονισμούς από τη ΜΙϋίΑΝϋ - ΕΛΛΗΝΟΒΡΕΤΑΝΝΙΚΗ 
Α.Ε.Δ.Α.Κ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 
-*- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Διορθώνεται η 135229/7.8.98 απόφαση, που δημοσιεύ- 
θηκε στο ΦΕΚ 1217/98 τ.Β’ από το εσφαλμένο: 135229/ 
7.8.98 στο ορθό 176525/30.10.98. 

(Από το Υπ. Δικαιοσύνης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




